
### V E N D I M

**“PËR MIRATIMIN E STRUKTURËS SË SHPENZIMEVE BUXHETORE PËR KOMISIONIN QENDROR TË ZGJEDHJEVE PËR VITIN 2018”**

Komisioni Qendror i Zgjedhjeve, në mbledhjen e tij të datës 19.02.2018, me pjesëmarrjen e:

Klement ZGURI Kryetar

Denar BIBA Zv/Kryetar

Bledar SKËNDERI Anëtar

Edlira JORGAQI Anëtare

Gëzim VELESHNJA Anëtar

Hysen OSMANAJ Anëtar

Vera SHTJEFNI Anëtare

shqyrtoi çështjen me:

**OBJEKT**: Miratimi i strukturës së shpenzimeve buxhetore për Komisionin Qendror të Zgjedhjeve për vitin 2018.

**BAZA LIGJORE**: Neni 23, pika 1, gërma a dhe neni 21, pika 14, të Ligjit nr. 10019 datë 29.12.2008 “Kodi Zgjedhor i Republikës së Shqipërisë’’, i ndryshuar, ligji nr.109/2017 “Për buxhetin e shtetit të vitit 2018’’,

Komisioni Qendror i Zgjedhjeve, pasi shqyrtoi materialin e paraqitur mbi zërat e strukturës së shpenzimeve buxhetore, si dhe pasi dëgjoi mendimet e pjesëmarrësve në mbledhje,

**V E R E N:**

Me ligjin nr.109/2017 “Për buxhetin e vitit 2018”, Komisionit Qendror të Zgjedhjeve i janë caktuar fonde në programin Planifikim, Menaxhim dhe Administrim, për vitin në shumën 128.300.000 lekë. Detajimi i zërave të buxhetit është bërë nga drejtoria e financës, bazuar në kërkesat e administratës të KQZ-së për bazë materiale, si dhe shërbime të ndryshme në funksion të përmbushjes së detyrave të tyre funksionale, por edhe realizimit të buxhetit gjatë viteve të kaluara.

**PËR KËTO ARSYE**

Bazuar në nenin 23, pika 1, gërma a dhe neni 21, pika 14, të Ligjit nr. 10019 datë 29.12.2008 “Kodi Zgjedhor i Republikës së Shqipërisë’’, i ndryshuar, ligji nr.109/2017 “Për buxhetin e shtetit të vitit 2018’’,

**V E N D O S I:**

1. Miratimin e strukturës së shpenzimeve buxhetore për Komisionin Qendror të Zgjedhjeve për vitin 2018, sipas lidhjes nr.1 (pasqyra përmbledhese e strukturës së shpenzimive buxhetore) dhe lidhjes nr.2 (detajimi i buxhetit për vitin 2018, mallra dhe shërbime) bashkëlidhur.
2. Cdo ndryshim i destinacionit të buxhetit të miratuar do të bëhet vetëm me vendim të KQZ-së.
3. Për zërin trajnime dhe edukime si dhe për vizitat studimore jashtë shtetit, fondi do të jepet pasi të miratohet me vendim të KQZ-së.
4. Fondet dhe donacionet nga institucionet vendas dhe te huaj të lëvrohen me vendim të KQZ-së.
5. Ngarkohet Sekretari i Përgjithshëm dhe Drejtoria e Financës për zbatimin e këtij vendimi.
6. Ky vendim hyn në fuqi menjëherë.

**Klement ZGURI Kryetar**

**Denar BIBA Zv/Kryetar**

**Bledar SKËNDERI Anëtar**

**Edlira JORGAQI Anëtare**

**Gëzim VELESHNJA Anëtar**

**Hysen OSMANAJ Anëtar**

**Vera SHTJEFNI Anëtare**